Man bedenklik ná skietery by binnelandse sake-kantoor(Argieffoto: ER24) Die nooddiens ER24 sê ŉ man is in ŉ bedenklike toestand ná ŉ skietery by ŉ kantoor van binnelandse sake in Randburg. Russel Meiring, woordvoerder van ER24, het gesê die polisie was reeds op die toneel toe paramedici omstreeks 13:30 by die kantoor aangekom het. Hy is aanvanklik op die toneel behandel en onder die toesig van die polisie na ŉ nabygeleë hospitaal geneem. “Die omstandighede rakende die skietery was in daardie stadium nie bekend nie, maar die owerhede was op die toneel vir verdere ondersoek,” het Meiring gesê.